I promessi sposi (film, 1913, Rodolfi)
<s>I promessi sposi () je italijanski crno-bijeli nijemi historijski film snimljen 1913. godine u režiji Eleuterija Rodolfija.</s><s>Predstavlja treću po redu adaptaciju istoimenog romana Alessandra Manzonija.</s><s>Radnja započinje 1628. godine u Lombardiji pod španskom vlašću i prikazuje kako će se seljak Renzo Tramagliano (čiji lik tumači Mario Voller-Buzzi) sticajem okolnosti i niza dramatičnih događaja razdvojiti od svoje zaručnice Lucie (čiji lik tumači Gigetta Morano).</s><s>I promessi sposi je producirala torinska filmska kuća Ambrosio Film velikim dijelom motivirana nastojanjem da se iskoristi publicitet stvoren obilježavanjem 40. obljetnice Manzonijeve smrti.</s><s>To je, pak, proizvelo utrku sa gradskim suparnikom Pascquali Film koji je istovremeno snimao vlastitu verziju.</s><s>Na kraju je Pasquali Film dobio utrku i film premijerno prikazao nepunih mjesec dana prije Ambrosijevog.</s><s>Usprkos toga, oba filma su se u nizu gradova i zemalja prikazivala istovremeno, ponekad i u istim dvoranama, što je izazivalo veliku konfuziju i kod publike i kod kritike.</s>

<s>Literatura
 Gian Piero Brunetta: Storia del cinema italiano.</s><s>1895 - 1945.</s><s>Editori Riuniti, Roma, 1979
 Aldo Bernardini: Cinema muto italiano - III° - arte, divismo e mercato 1910 - 1914.</s><s>Laterza Edit.</s><s>Roma - Bari, 1982 
 Cristina Bragaglia: Il piacere del racconto.</s><s>Narrativa italiana e cinema 1895 - 1990.</s><s>La Nuova Italia Edit.</s><s>Firenze, 1993.</s><s>Aldo Bernardini, Vittorio Martinelli: il cinema muto italiano - i film degli anni d'oro 1913.</s><s>Numero speciale di Bianco e Nero edito dal Centro Sperimentale di Cinematografia e da ERI - Ediz RAI, 1994</s>

<s>Vanjske veze</s>

<s>Italijanski filmovi
Nijemi filmovi
Dramski filmovi
Historijski filmovi
Authority control 2</s>

